b'\n_START_ARTICLE_\nMina Jeraj\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudirala je na ljubljanski AGRFT. Bila je \xc4\x8dlanica SLG Celje, od leta 1963 pa Slovenskega mladinskega gledali\xc5\xa1\xc4\x8da v Ljubljani. Oblikovala je \xc5\xa1tevilne otro\xc5\xa1ke vloge v mladinskih delih, pa tudi resnej\xc5\xa1e \xc5\xbeenske vloge, npr. Ofelijo v Shakespearovem Hamletu, Ireno v dramatizaciji Fin\xc5\xbegarjevega romana Pod svobodnim soncem. Za vlogo Winnie v Beckettovi drami Sre\xc4\x8dni dnevi je leta 1975 prejela nagrado Pre\xc5\xa1ernovega sklada. Veliko je nastopala tudi v radijskih igrah.'